***Αγγλικά – Α Δημοτικού***

***Ημερομηνία:***

*Σχέδιο Μαθήματος*

Α0- Our English Class

***Χρόνος : 2 διδακτικές ώρες***

***Τεχνολογικό πλαίσιο:*** power point μαθήματος, worksheet- handout, Α\_A00\_C01 από το εκπαιδευτικό πακέτο δασκάλου, πρόσβαση στο youtube, γραφική ύλη (χαρτόνια, κόλλα)

|  |
| --- |
| **Περιγραφή**Κύριος στόχος της ενότητας είναι η γνωριμία με τον εκπαιδευτικό, η πρώτη επαφή με την Αγγλική γλώσσα στο σχολείο.Γλωσσολογικά με το τέλος της ενότητας οι μαθητές θα πρέπει να: * αναγνωρίζουν χαιρετισμούς όπως Good morning/ Hello/ Hi, και απλές φράσεις όπως I’m your English teacher/ This is your English class/ How are you?
* συσχετίζουν απλές γνωστές Αγγλικές λέξεις με λογότυπους που συναντούν στην καθημερινότητα τους π.χ. STOP, Exit etc..

Παιδαγωγικά με το τέλος της ενότητας οι μαθητές θα πρέπει να:* αντιληφθούν ότι τα Αγγλικά δεν είναι κάτι ξένο προς αυτούς, αλλά μια γλώσσα που συναντούν συχνά στην καθημερινότητα τους
* αποκτήσουν κίνητρα για την εκμάθηση της Αγγλικής
 |

***Δραστηριότητες:***

1. Γνωριμία με τους μαθητές συστήνοντας τον εαυτό μας (2 & 3 slides)

Hello! /Hi! / Good morning!

How are you?

I’m your English teacher/ This is your English class

My name is ……………..

What’s your name?

Nice to meet you

Παράλληλα με τους Αγγλικούς διαλόγους μπορούμε να χρησιμοποιήσουμε τα ελληνικά ώστε να βοηθήσουμε στην κατανόηση φράσεων και λέξεων

1. Ρωτάμε τα παιδιά τι γνωρίζουν για την Αγγλική γλώσσα, για να διευκολύνουμε τον διάλογο κάνουμε ερωτήσεις:
* Ξέρετε κάποιον/ κάποια που μιλάει Αγγλικά; Κάποιον/ κάποια που να μαθαίνει αγγλικά;
* Ξέρετε που μιλάνε αγγλικά;
* Έχετε ξανακάνει μάθημα στα Αγγλικά ή είναι η πρώτη φορά;
* Βλέπετε βίντεο, ταινίες, κινούμενα σχέδια στα αγγλικά; Μήπως ακούτε τραγούδια στα Αγγλικά;
* Μήπως παίζετε παιχνίδια ηλεκτρονικά ή στον Η/Υ/ τάμπλετ που είναι στα Αγγλικά; Ή περιέχουν αγγλικές λέξεις;
* Γιατί πιστεύετε είναι σημαντικό να μάθουμε αγγλικά;

Δίνουμε λίγες πληροφορίες για τα Αγγλικά γενικότερα. Π.χ. Τα αγγλικά είναι μια γλώσσα που την μιλάνε κυρίως στην Αγγλία και στις Ηνωμένες πολιτείες της Αμερικής. Επίσης τα αγγλικά για πολλές χώρες είναι η δεύτερη επίσημη γλώσσα, όπως η Σουηδία. Τα Αγγλικά ορίστηκαν ως διεθνής γλώσσα για καλύτερη επικοινωνία μεταξύ των χωρών, και από τότε μπήκανε δυναμικά στην καθημερινή μας ζωή.

Οι γλώσσες λειτουργούν σαν ζωντανοί οργανισμοί και εξελίσσονται, αλλάζουν. Μέσα σε αυτές τις αλλαγές βρίσκουμε και τα «δάνεια» λέξεων. Π.χ. στα ελληνικά καθιερώθηκε η λέξη σουπερμάρκετ ή μίνι μάρκετ, αυτές οι λέξεις είναι «δάνειο» από την Αγγλική.

Τα Αγγλικά χρησιμοποιούνται σε πανεπιστήμια και επιχειρήσεις. Οι τουρίστες σε όλο τον κόσμο τα χρησιμοποιούν για να επικοινωνήσουν με τους ντόπιους της χώρας που επισκέπτονται. Επιπλέον, είναι η επικρατέστερη γλώσσα στο χώρο των ΜΜΕ καθώς και η γλώσσα του διαδικτύου και των ηλεκτρονικών προγραμμάτων.

Οπότε η γνώση των Αγγλικών μπορεί να μας βοηθήσει να επικοινωνήσουμε και να γνωρίσουμε κόσμο, να σπουδάσουμε, να βρούμε δουλειά πιο εύκολα, να χειριζόμαστε με ευκολία το διαδίκτυο και διάφορες ηλεκτρονικές συσκευές (Η/Υ, τάμπλετ, κινητό κτλ.), και τέλος θα γνωρίσουμε καλύτερα κουλτούρες άλλων χωρών (η Βρετανική Αυτοκρατορία έπαιξε σημαντικό ρόλο στην εξάπλωση της γλώσσας, καθώς απαιτούσε από τις χώρες της να μιλάνε κυρίως Αγγλικά και μετά την μητρική τους γλώσσα)

1. Παρουσιάζουμε τους λογότυπους και διάφορες εικόνες που περιέχουν Αγγλικές λέξεις αναγνωρίσιμες από τους μαθητές. Τους λέμε ότι αυτά είναι ένα μικρό παράδειγμα που αποδεικνύει ότι τα Αγγλικά τα συναντάμε στην καθημερινότητα μας. Τους ρωτάμε εάν έχουν ξαναδεί/ ακούσει αυτές τις φράσεις, που τις έχουν δει και εάν γνωρίζουν τι σημαίνουν (slides 4, 5, 6)
2. Ζητάμε από τους μαθητές να κοιτάξουν γύρω τους και να πουν εάν βλέπουν κάτι που έχει Αγγλικές λέξεις. Προφέρουμε και εξηγούμε τι μπορεί να σημαίνει η κάθε λέξη που έχει βρει ο κάθε μαθητής. Τους ζητάμε να κάνουν το ίδιο και σπίτι τους. Εισάγουμε το worksheet και τους διαβάζουμε την πρώτη εργασία που αναγράφει:

*Κοιτάξετε σε συσκευασίες, διαφημιστικά φυλλάδια και ιντερνέτ και βρείτε αγγλικές λέξεις που τις αναγνωρίζετε. Κόψτε και κολλήστε 2 από αυτές εδώ. Κόψτε και φέρτε μαζί σας στο επόμενο μάθημα άλλες 2-3.*

***Ομαδική Δραστηριότητα:***

Επιλογή 1α: χωρίζουμε τα παιδιά σε ομάδες 4-5 ατόμων, τους δίνουμε ένα μεγάλο σχετικά χαρτόνι και κόλλα για να φτιάξουν ένα κολλάζ με τους λογότυπους/ εικόνες με Αγγλικές λέξεις που φέρανε από το σπίτι.

Επιλογή 1β: μαζεύουμε όλα τα παιδιά μαζί ( σε κύκλο προτιμότερα) και δημιουργούμε σε ένα μεγάλο χαρτόνι ένα κολάζ με τους λογότυπους/ εικόνες με αγγλικές λέξεις που φέρανε από το σπίτι.

Επιλογή 2: βάζουμε στους μαθητές να ακούσουν και να δούνε το βίντεο από το τραγούδι What’s your name? (βλέπε πιο κάτω), όταν τελειώσει το τραγουδάμε εμείς στο ρυθμό του λέγοντας:

Hello, Hello, What’s your name?

Hello, Hello, What’s your name? My name is Mrs./ Mr. \_\_\_\_\_\_\_\_\_\_\_\_\_\_\_\_

Δείχνοντας ένα μαθητή τον ενθαρρύνουμε να πει τον στοίχο *My name is \_\_\_\_\_\_\_\_\_\_,* προσθέτοντας το όνομα του, όταν τελειώσει ο μαθητής απαντάμε με τον στοίχο *Nice to meet you*, και συνεχίζουμε το τραγούδι πηγαίνοντας στον επόμενο μαθητή κοκ.

Επίσης μπορεί να χωριστούν οι μαθητές σε ομάδες των 6 και να διαδραματίσουν το σκηνικό του τραγουδιού. Π.χ.

*Hello, Hello, What’s your name?*

*Hello, Hello, What’s your name? My name is Maria. My name is Giorgos.*

*Nice to meet you*. (altogether- τους ενθαρρύνουμε να πούνε τους στοίχους και βοηθάμε όπου χρειαστεί)

Η κάθε ομάδα θα πρέπει να διαδραματίσει το τραγούδι ξεχωριστά και οι υπόλοιποι μαθητές να παρακολουθούν και να συμμετέχουν στους εξής στοίχους:

*Nice to* meet you και *Let’s be friends!*

***Προτεινόμενη παρακολούθηση βίντεο***

# What's Your Name? (Super Simple Puppets version) | Super Simple Songs <https://www.youtube.com/watch?v=yqlbn_nI2w8>

Lyrics:

Hello, hello. What’s your name?

Hello, hello. What’s your name? My name is Ryan. My name is Anna.

Nice to meet you.

Hello, hello. What’s your name?

Hello, hello. What’s your name? My name is Ben. My name is Bella.

Nice to meet you.

Hello, hello. What’s your name?

Hello, hello. What’s your name? My name is Kayley. My name is Owen.

Nice to meet you!

Let’s be friends!

***Σημειώσεις:***

Χρησιμοποιούμε τα ελληνικά για να εξηγήσουμε έννοιες στους μαθητές και για να τους βοηθήσουμε να καταλάβουν καλύτερα τη χρήση της αγγλικής.

Το link του τραγουδιού μπορεί να επικολληθεί στην παρουσίαση power point για διευκόλυνση (slide 7).